Die lug was vanoggend te pragtig vir woorde gewees. Die opkomende son het aan die onderkant van die wolke sulke goue, horisontale gegolfde strepe gemaak. Dit was ook nie regtig koud nie.
Na die skoolsessie het ek my motor gevat om getoets te word vir sy WOF(Warrant of fitness)wat hy toe gelukkig geslaag het. Dis nou ook vir die jaar gedoen. Volgende maand is die motorlisensie se beurt.Elke maand het sy eie uitgawes.
As jy nie die volgende paragraaf wil lees nie is jy welkom om oor te slaan. Ek gaan n bietjie sleg praat!
J die klein helsum het vanoggend nou weer ‘n vloermoer gegooi omdat hy nie sy sin kon kry nie. Ten eerste was hy heel uit sy kassie en het gehol en gegil toe hy inkom. Boetie van hom stel toe voor hy sal met hom op die PS4 speel en dis waar J besluit het hy wil ‘n ander program speel wat ouboet nie wil speel nie. Hy wil sommer die bank skop en van die speelgoed stukkend slaan. Hy gaan op einde buite toe, toe ek se ek gaan die hoof bel om met hom te kom praat. ‘n Dogtertjie uit sy klas kom toe in en vra hom wat aangaan. Ek stel toe voor dat hy en sy saam sy speletjie kan speel na sy boetie se beurt. Afgekoel en happy het hy gaan sit en lag vir Funny cat movies! Sjoe, dit was nou vir ‘n rukkie heel opwindend gewees.
Het die kind nie dalk ‘n bietjie counselling nodig nie? Dit klink regtig asof hy probleme het. Jy het nou ‘n interessante ding genoem – die WOF wat jy jaarliks moet laat doen vir jou motor. Is dit verpligtend in NZ?
Hel, as hulle dit in Suid-Afrika toepas, gaan daar minder as die helfte van die karre op die pad oorbly.
Probleem is dat die pligsgetroues meestal daadelik in moeilikheid kom terwyl die werklike skuldigis nie gevang word nie.
Vir dit Scrapy sien ek nie meer kans op my ouderdom nie. Die jonger ek sou hom vinnig in die bek geruk het. Dankie….nou weet ek hoe is die weer by julle. Mooi dag vir jou ❤
Ek is so lief vir dogtertjies, hulle maak die lewe makliker, ne Scrapy. En vroue soos jy ook! “Salig is die vredemakers…”
Ek stem vir daardie een. Dogtertjies is tog maar fyner van gevoel. Hul kan egter baie katterig en lelik met mekaar wees. Moet ook byse, die vredemakery gee my baie grys hare want ek kan ook maar opgewen raak en my nogal vererg vir al die nonsies.